Vélabær hefur staðið af sér ýmsar hræringar í hálfa öld Í Bæ í Bæjarsveit hefur verið rekið verkstæði síðan árið 1957 , eða í rúmlega hálfa öld . Það er því með langlífari verkstæðum á Vesturlandi . Upphaflega var búvélaverkstæði rekið í Bæ af Búnaðarfélagi Íslands , eða frá 1957 - 1969 en þá tók Símon Aðalsteinsson verkstæðið á leigu og rak það til 1980 þegar Vélabær hf. var stofnaður . Starfsmenn fyrirtækisins eru fimm í dag , fjórir viðgerðamenn og ein skrifstofumanneskja . Þá má ekki gleyma húshundinum Gáfuðum sem fylgir eiganda sínum Þorsteini Júlíussyni eftir . Blaðamaður Skessuhorns leit við hjá þeim félögum í Bæ fyrir skömmu og forvitnaðist lítillega um þennan þrautseiga verkstæðisrekstur sem staðið hefur af sér allar hræringar í héraðinu í hálfa öld . Sjá viðtal í Skessuhorni sem kom út í dag .